Úradný vestník L 174 , 13/07/2000 S. 0003 - 0006



Nariadenie Komisie (ES) č. 1508/2000 z 11. júla 2000 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením (ES) č. 1264/2000 [2], a najmä na jeho článok 9, keďže: (1) Na účely zaistenia jednotného uplatňovania kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatriedenia tovarov uvedených v prílohe k tomuto nariadeniu. (2) Nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry. Tieto pravidlá sa taktiež vzťahujú pre každú inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, s ohľadom na uplatňovanie sadzobných a iných opatrení týkajúcich sa obchodovania s tovarom. (3) V súlade s týmito všeobecnými pravidlami tovar opísaný v stĺpci 1 tabuľky v prílohe k tomuto nariadeniu sa musí zatriediť do číselných znakov KN uvedených v stĺpci 2, na základe odôvodnení uvedených v stĺpci 3. (4) Je vhodné, aby držiteľ mohol naďalej uplatňovať záväzné informácie o nomenklatúrnom zatriedení tovaru, ktoré vydali colné orgány členských štátov so zreteľom na zatriedenie tovaru do kombinovanej nomenklatúry a ktoré nie sú v súlade s ustanoveniami v tomto nariadení, podľa ustanovenia článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) č. 955/1999 [4], po dobu 3 mesiacov. (5) Opatrenia uvedené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 tejto tabuľky. Článok 2 Záväzné informácie o nomenklatúrnom zatriedení tovaru vydané colnými úradmi členských štátov, ktoré nie sú v súlade s ustanoveniami tohto nariadenia sa môžu naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 po dobu troch mesiacov. Článok 3 Toto nariadenie nadobúda účinnosť v 20. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. júla 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 144, 17.6.2000, s. 6. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovaru | Zatriedenie (číselný kód KN) | Odôvodnenie | (1) | (2) | (3) | 1.Sada, pozostávajúca z upírích zubov vyrobených z plastu a malej plastovej tuby obsahujúcej červenú tekutinu ("umelá krv").Sada je upravená v balení na maloobchodný predaj. | 95037000 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 9503 a 95037000. Komponenty tejto sady sú určené na zábavné účely (na vystupovanie v úlohe upíra). | 2.Sada, ktorá pozostáva z napodobeniny ľudskej lebky vyrobenej z plastu (dlhej približne 10 cm, širokej 5 cm a hrubej 0,5 cm), v ktorej otvory pre oči, nos a ústa obsahujú rôznofarebné prípravky na mejkap a z tyčinky, ktorej konce sú vyrobené zo syntetického penového materiálu na aplikáciu mejkapu.Sada je upravená v balení na maloobchodný predaj. | 33049900 | Zatriedenie je stanovené ustanoveniami všeobecných pravidiel 1, 3b) a 6 pre interpretáciu kombinovanej nomenklatúry, poznámkou 2 k triede VI, poznámkou 3 ku kapitole 33 a znením číselných kódov KN 3304 a 33049900. Prípravky na mejkap určujú podstatný charakter tejto sady. | 3.Zariadenie ("nahrávač digitálnych filmov"), pozostávajúce z obrazovky, zadnej strany kamery s farebným filtrom a z rôznych elektronických častí namontovaných v jednom puzdre.Zariadenie pracuje v spojení so strojom na automatické spracovanie údajov.Obrazovka prenáša obrazy zo stroja na automatické spracovanie údajov na filmový materiál (okamžité obrazy alebo negatívny film vo zvitkoch širokých 35 mm alebo viac), vložený do zadnej strany kamery. | 90065900 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 B a 5 E ku kapitole 84 a znením kódov KN 9006 a 90065900. Hoci toto zariadenie pracuje v spojení so strojom na automatické spracovanie údajov, má vlastnosti prístroja položky 9006. | 4.Sada elektronických zariadení pozostávajúca zovládacieho panela videohry,modulu riadiaceho zariadenia,prenosného príručného modulu.Ovládací panel videohry sa skladá z centrálnej spracovateľskej jednotky, grafického procesora, zvukového procesora, mechaniky optického disku, modemu pre internetové prepojenie a rôznych zásuviek ako sú porty pre moduly riadiaceho zariadenia. Má stály operačný systém, ktorý bol upravený pre videohry. Mechanika optického disku dokáže čítať špeciálne kompaktné disky obsahujúce hry vyvinuté pre ovládací panel videohier. Herné programy nemôžu byť používateľom modifikované.Zásuvky umožňujú, aby ovládací panel videohier bol pripojený k niekoľkým zariadeniam ako je televízny prijímač, monitor, klávesnica, myš, vonkajšia pamäťová jednotka alebo tlačiareň.Modul riadiaceho zariadenia má rôzne ovládacie tlačidlá. Používajú sa na hranie hier na ovládacom panely. Modul riadiaceho zariadenia musí byť pripojený káblom k ovládaciemu panelu videohier.Prenosný príručný modul má rôzne ovládacie tlačidlá na hranie hier a malú obrazovku LCD, ktorá zobrazuje informácie o prebiehajúcej hre. Modul môže načítať informácie o prebiehajúcej hre a skóre a môže byť použitý na hranie základných hier podľa vlastných pravidiel. Prenosný príručný modul môže byť prepojený s modulom riadiaceho zariadenia, ale taktiež môže byť použitý nezávisle.Pozri ilustráciu | 95041000 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 9504a 95041000. Ovládací panel videohry dáva produktu jeho podstatný charakter. Patrí k druhom hlavne používaným s televíznym prijímačmi. | +++++ TIFF +++++ --------------------------------------------------